Valtioneuvoston automobiilit
[Valtioneuvoston kanslian kirje Valtiokonttorille.]

N:o 5/81 K.D.V.K.

1920.

N:o 305.

1920, maaliskuun 17 päivänä

Valtiokonttorille.

  Sittenkun Valtioneuvosto tänään tapahtuneessa esittelyssä on nähnyt hyväksi suostua Valtioneuvoston taloudenhoitajan tämän maaliskuun 16 päivälle päivätyssä kirjeessä tekemään esitykseen, että kolme Valtioneuvoston omistamaa vanhaa automobiilia myytäisiin Vilho Giers Osakeyhtiölle yhteensä 150,000 markan hinnasta sekä että näin saatujen varojen lisäksi myönnettäisiin 35,000 markkaa aikaisemmin tilatun uuden Mercedes-automobiilin lunastamiseksi, saa Valtioneuvoston kanslia, Valtioneuvoston päätöksen mukaisesti, täten kehoittaa Valtiokonttoria suorittamaan kuitattua laskua vastaan Vilho Giers Osakeyhtiölle kolmekymmentäviisituhatta (35,000) markkaa; ollen meno tileissä huomattava 15 P.L. I luvun 1 mom. kohdalla (Valtioneuvoston käyttövarat).

Pääministeri R. Erich.

Arvi E. Voutilainen.

</div>

Lähde
 Kansallisarkistossa oleva valtioneuvoston kanslian puhtaaksikirjoitetut kirjekonseptit 1920, Db:2.

Valtioneuvoston kanslian kirjeet